CELEX: 32012R0610
Language: sl
Date: 2012-07-09 00:00:00
Title: Uredba Komisije (EU) št. 610/2012 z dne 9. julija 2012 o spremembi Uredbe (ES) št. 124/2009 z dne 10. februarja 2009 o določitvi mejnih vrednosti kokcidiostatikov ali sredstev proti histomonijazi v živilih zaradi neizogibnega prenosa teh snovi v krmo za neciljne živali  Besedilo velja za EGP

10.7.2012   
            
            
               SL
            
            
               Uradni list Evropske unije
            
            
               L 178/1
            
         UREDBA KOMISIJE (EU) št. 610/2012
   z dne 9. julija 2012
   o spremembi Uredbe (ES) št. 124/2009 z dne 10. februarja 2009 o določitvi mejnih vrednosti kokcidiostatikov ali sredstev proti histomonijazi v živilih zaradi neizogibnega prenosa teh snovi v krmo za neciljne živali
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminante v hrani (1) in zlasti člena 2(3) Uredbe,
   ob upoštevanju naslednjega:
   
               (1)
            
            
               Z Uredbo Komisije št. 124/2009 z dne 10. februarja 2009 o določitvi mejnih vrednosti kokcidiostatikov ali sredstev proti histomonijazi v živilih zaradi neizogibnega prenosa teh snovi v krmo za neciljne živali (2) so bile določene mejne vrednosti za nekatere kokcidiostatike in sredstva proti histomonijazi, da se zagotovi ustrezno delovanje notranjega trga ter varovanje javnega zdravja.
            
         
               (2)
            
            
               Mejne vrednosti je treba nenehno prilagajati, da se upoštevajo nova znanstvena in tehnična dognanja ter spremembe mejnih vrednosti ostankov, določenih za zadevna posebna živila v okviru Uredbe (ES) št. 470/2009 Evropskega parlamenta in Sveta z dne 6. maja 2009 o določitvi postopkov Skupnosti za določitev mejnih vrednosti ostankov farmakološko aktivnih snovi v živilih živalskega izvora (3) ali v okviru Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (4).
            
         
               (3)
            
            
               Z Izvedbeno uredbo Komisije EU) št. 86/2012 z dne 1. februarja 2012 o spremembi Priloge k Uredbi (EU) št. 37/2010 o farmakološko aktivnih snoveh in njihovi razvrstitvi glede mejnih vrednosti ostankov v živilih živalskega izvora v zvezi s snovjo lasalocid (5) so bile v okviru Uredbe (ES) št. 470/2009 določene mejne vrednosti ostankov za lasalocid natrij v živilih živalskega izvora, in sicer goveda. Zato je treba spremeniti določbe glede lasalocid natrija.
            
         
               (4)
            
            
               Na voljo so nove tehnične informacije, in sicer specifične študije o razmerju prenosa maduramicina iz krme v jajca kokoši nesnic. Te študije kažejo, da krma za kokoši nesnice, ki zaradi navzkrižne kontaminacije vsebuje maduramicin, ki je pod mejno vrednostjo, v jajcih poviša ravni maduramicina nad trenutno dovoljeno mejno vrednostjo. V skladu z ugotovitvami iz mnenja EFSA o navzkrižni kontaminaciji krme za neciljne živali z maduramicinom (6) in znanstvenim mnenjem o varnosti in učinkovitosti amonijevega maduramicina za piščance za pitanje (7) te povišane ravni ne pomenijo znatnega tveganja za zdravje potrošnikov. Zato je treba ustrezno spremeniti določbe o maduramicinu.
            
         
               (5)
            
            
               Pogoji za dovoljenje za nikarbazin in diklazuril kot krmnih dodatkov so bili spremenjeni z Uredbo Komisije (EU) št. 875/2010 z dne 5. oktobra 2010 o izdaji dovoljenja za dodatek v krmi za deset let (8) oz. z Uredbo Komisije (EU) št. 169/2011 z dne 23. februarja 2011 o izdaji dovoljenja za diklazuril kot krmni dodatek za pegatke (9). Zaradi navedenega so potrebne znatne spremembe mejnih vrednosti za nikarbazin in manjše spremembe za diklazuril v Prilogi k Uredbi (ES) št. 124/2009. V skladu z ugotovitvami iz mnenja EFSA o navzkrižni kontaminaciji krme za neciljne živali z nikarbazinom (10) ter znanstvenim mnenjem o varnosti in učinkovitosti nikarbazina za piščance za pitanje (11) predlagane mejne vrednosti za nikarbazin v živilih zaradi neizogibnega prenosa teh snovi v krmo za neciljne živali ne pomenijo znatnega tveganja za zdravje potrošnikov. Zato je treba ustrezno spremeniti določbe o diklazurilu in nikarbazinu.
            
         
               (6)
            
            
               Zato je treba Uredbo (ES) št. 124/2009 ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 124/2009 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. julija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 37, 13.2.1993, str. 1.
   
      (2)  UL L 40, 11.2.2009, str. 7.
   
      (3)  UL L 152, 16.6.2009, str. 11.
   
      (4)  UL L 268, 18.10.2003, str. 29.
   
      (5)  UL L 30, 2.2.2012, str. 6.
   
      (6)  Mnenje znanstvenega odbora za onesnaževalce v prehranski verigi na zahtevo Evropske komisije o navzkrižnem onesnaženju krme za neciljne živali z maduramicinom, dovoljenim za uporabo kot krmnim dodatkom, The EFSA Journal (2008) 594, 1–30. Na voljo na spletu: http://www.efsa.europa.eu/en/efsajournal/doc/594.pdf
   
      (7)  Svet EFSA za dodatke in izdelke ali snovi, ki se uporabljajo v živalski krmi (FEEDAP); znanstveno mnenje o varnosti in učinkovitosti Cygro® 10G (alfa amonijev maduramicin) za piščance za pitanje. EFSA Journal 2011;9(1):1952. [2 str.]. doi:10.2903/j.efsa.2011.1952. Na voljo na spletu: www.efsa.europa.eu/efsajournal.
   
      (8)  UL L 263, 6.10.2010, str. 4.
   
      (9)  UL L 49, 24.2.2001, str. 6.
   
      (10)  Mnenje znanstvenega odbora za onesnaževalce v prehranski verigi na zahtevo Evropske komisije o navzkrižnem onesnaženju krme za neciljne živali z nikarbazinom, dovoljenim za uporabo kot krmnim dodatkom, The EFSA Journal (2008) 690, 1-34. Na voljo na spletu: http://www.efsa.europa.eu/en/efsajournal/doc/690.pdf
   
      (11)  Svet EFSA za dodatke in izdelke ali snovi, ki se uporabljajo v živalski krmi (FEEDAP); znanstveno mnenje o varnosti in učinkovitosti Koffograna (nikarbazin) kot krmnega dodatka za piščance za pitanje. EFSA Journal 2010;8(3):1551. [40 str.]. doi:10.2903/j.efsa.2010.1551. Na voljo na spletu: www.efsa.europa.eu
   
      PRILOGA
      Priloga k Uredbi (ES) št. 124/2009 se spremeni:
      
                  (1)
               
               
                  vnos št. 1 za lasalocid natrij se nadomesti z naslednjim:
                  
                              
                                          „1.
                                       
                                       
                                          Lasalocid natrij
                                       
                                    
                           
                              Živilo živalskega izvora, razen perutnine in goveda:
                           
                           
                               
                           
                        
                              
                                          —
                                       
                                       
                                          mleko
                                       
                                    
                           
                              1
                           
                        
                              
                                          —
                                       
                                       
                                          jetra
                                       
                                    
                           
                              50
                           
                        
                              
                                          —
                                       
                                       
                                          ledvice
                                       
                                    
                           
                              20
                           
                        
                              
                                          —
                                       
                                       
                                          druga živila
                                       
                                    
                           
                              5“
                           
                        
            
                  (2)
               
               
                  vnos št. 6 za maduramicin se nadomesti z naslednjim:
                  
                              
                                          „6.
                                       
                                       
                                          Maduramicin
                                       
                                    
                           
                              Živilo živalskega izvora, razen piščancev za pitanje in puranov:
                           
                           
                               
                           
                        
                              
                                          —
                                       
                                       
                                          jajca
                                       
                                    
                           
                              12
                           
                        
                              
                                          —
                                       
                                       
                                          druga živila
                                       
                                    
                           
                              2“
                           
                        
            
                  (3)
               
               
                  vnos št. 10 za nikarbazin se nadomesti z naslednjim:
                  
                              
                                          „10.
                                       
                                       
                                          Nikarbazin
                                          (ostanek: 4,4'-dinitrokarbanilid (DNC))
                                       
                                    
                           
                              Živilo živalskega izvora, razen piščancev za pitanje:
                           
                           
                               
                           
                        
                              
                                          —
                                       
                                       
                                          jajca
                                       
                                    
                           
                              300
                           
                        
                              
                                          —
                                       
                                       
                                          mleko
                                       
                                    
                           
                              5
                           
                        
                              
                                          —
                                       
                                       
                                          jetra
                                       
                                    
                           
                              300
                           
                        
                              
                                          —
                                       
                                       
                                          ledvice
                                       
                                    
                           
                              100
                           
                        
                              
                                          —
                                       
                                       
                                          druga živila
                                       
                                    
                           
                              50“
                           
                        
            
                  (4)
               
               
                  vnos št. 11 za diklazuril se nadomesti z naslednjim:
                  
                              
                                          „11.
                                       
                                       
                                          Diklazuril
                                       
                                    
                           
                              Živilo živalskega izvora, razen piščancev za pitanje, puranov za pitanje, pegatk, kuncev za pitanje, plemenskih kuncev, prežvekovalcev in prašičev:
                           
                           
                               
                           
                        
                              
                                          —
                                       
                                       
                                          jajca
                                       
                                    
                           
                              2
                           
                        
                              
                                          —
                                       
                                       
                                          jetra in ledvice
                                       
                                    
                           
                              40
                           
                        
                              
                                          —
                                       
                                       
                                          druga živila
                                       
                                    
                           
                              5“